A Ny fiandohan'ny fitantanam-pananana:
· Ny oha-piainan'i Jesosy 
· Inona no fifandraisana misy eo amin'ny fahasoavan'Andriamanitra sy ny fahalalahan-tanana? (2 Kor. 8:1-2)
· Nomen'Andriamanitra ny fiangonana tao Makedonia ny fahasoavany, koa dia “nampitombo ny hitsim-pony” izany (2 Korintiana 8:2). Ary izay no fahasoavan'i Jesosy ho azy ireo, sy ho antsika koa: Na dia nanan-karena aza Izy, dia tonga malahelo (2 Korintiana 8:9); nandao ny Lanitra Izy mba honina ety an-tany; nijanona tsy ho Mpanampaka an'izao rehetra ary izao Izy mba ho mpandrafitra; nandao toerana azo antoka Izy mba honina ety amin'ny tanin'ny fahavalo; natakalony satroka-tsilo ny satrom-boninahitry ny fiandrianany.
· Nataony izany rehetra izany noho ny fitiavany antsika! (Jaona 15:13; Efesiana 5:2; Galatiana 2:20; 1 Jaona 3:16).
· Ny famaliana ny fahasoavana noraisina 
· Diniho ny namalian'ny Makedoniana ny fahasoavana:
(1) Nandray ny fahasoavan'i Jesosy (2 Kor. 8:9)
(2) Nanolon-tena ho an'i Jesosy (2 Kor. 8:5)
(3) Nitalaho ny hananana tombotsoa hanampiana ny hafa (2 Kor. 8:4)
(4) Nanolotra mihoatra noho izay zakany, tao anatin'ny fahantrany (2 Kor. 8:2-3)
· Inona no ampianarin'izany antsika?
(1) Fankasitrahana ny fahasoavan'Andriamanitra (2 Kor. 9:15). Nomen'i Jesosy ho antsika ny zavatra rehetra. Ny fankasitrahantsika dia miseho amin'ny faniriantsika hanolo-tena tanteraka ho Azy.
(2) Faniriana hizara ny fitahian'Andriamanitra (2 Kor. 9:11a). Manome ho an'ny hafa isika satria isika aloha no nandray avy tamin'Andriamanitra.
(3) Fitiavana marina (2 Korintiana 8:24). Ny fahalalahan-tanana no porofo fa mitoetra am-pontsika ny fitiavana.
B Ny fampiharana ny fitantanam-pananana:
· Drafitra mazava 
· Ny tanjon'ny drafitra nataon'i Paoly dia ny hamory fanatitra manokana avy amin'ny fiangonana any Makedonia sy Akaia (faritany misy an'i Korinto) mba hanampiana ny fiangonana any Jerosalema (Rom. 15:26).
· Rehefa nanolotra ilay drafitra tao Korinto ny aposotoly heritaona mialoha, dia tamim-pahazotoana no nandraisana an'izany, na dia tsy mbola nisy tanjona manokana aza napetraka amin'izay fotoana izay (2 Kor. 9:1-2). Nefa dia, samy ninia tao am-pony fa hanome ny mambra tsirairay (2 Kor. 9:7a).
· Rehefa manao drafitra ho an'ny fanatitra, dia tokony samy handajalanja tsara ny ankohonana tsirairay ka hametraka tanjona azo tanterahina, izay mifanaraka araka ny fahafahana ara-bola.
· Teboka iray izay nataon'i Paoly tao amin'ny drafitrany ny tsy tokony hiandrasan'izy ireo ny hahafeno ny vola rehetra indray mandeha, fa kosa ny hanokanana tsikelikely isan-kerinandro mandrapaha-tratra ny vola notigetra (1 Kor. 16:2). Amin'izay, rehefa tonga i Paoly, dia ho azo angonina am-pifaliana ny fanatitra rehetra (2 Kor. 9:3-5).
· Toe-tsaina tsara 
· Mba handrisihana ny Kolosiana hahalala-tanana, dia nataony ohatra ho azy ireo ny Makedoniana. Tamin'ireo fiangonana ireo, dia naneho toe-tsaina tsara alain-tahaka tamin'ny nanolorany ny fanatira ireo rahalahy ireo, satria izy ireo dia nanome…
(1) tamim-pifaliana (2 Kor. 8:2a). Nahatsiaro sambatra izy ireo satria afaka nanome.
(2) tamim-pahalalahan-tanana (2 Kor. 8:2b). Tsy sakana ny fahantrany. 
(3) tamin-kitsipo (2 Kor. 8:3). Nataony an-tsitrapo tsy nisy fisalasalana. 
(4) ho toy ny tombontsoa (2 Kor. 8:4). Nahafahany naneho ny fitiavany an'Andriamanitra sy ny fiangonana io asa io. 
(5) ho fanoloran-tena tanteraka (2 Kor. 8:5). Niafara tamin'ny fanoloran-tena ho an'ny hafa ny fanoloran-tenany ho an'ny Tompo.
D Vokatry ny fitantanam-pananana:
· Ny firaisan'ny fiangonana 
· Nisy vokany tsara hafa ny fanatitra izay nentina ho any Jerosalema (2 Kor. 9:12).
· Voafatotra amin'ny fatoran'ny fifanampiana sy fankasitrahana ny Jiosy sy ny Jentilisa (Rom. 15:26-27). Tamin'izany fomba izany, dia tratra ny tanjona faratampony napetraky ny apostoly: firaisana eo amin'ny fiangonana.
· Vokatra tsara iray hafa koa ny handraisantsika lesona ankehitriny ny amin'ny fomba nitantanana ny fanatitra: ny zavatra rehetra dia tsy maintsy tanterahina araka ny fandaminana, ary manaraka rafitra tsara.
· Nanendry an'i Titosy hanara-maso ny famoriam-bola i Paoly, ary ny fiangonana kosa nanendry rahalahy hanampy azy amin'izany andraikitra izany (2 Kor. 8:16-24). Tsy nisy fomba tsara hafa nahafahana nanao famoriam-bola sy nandefa izany ho any Jerosalema.
